b'\n_START_ARTICLE_\nGifu\n_START_SECTION_\nIstorija\n_START_PARAGRAPH_\nDvi archeologin\xc4\x97s radymviet\xc4\x97s leid\xc5\xbeia teigti, kad Gifu apylink\xc4\x97s gyvenamos nuo prie\xc5\xa1istorini\xc5\xb3 laik\xc5\xb3, nes miestas yra derlingoje Nobi lygumoje. Ryomond\xc5\xbei ir Kotozuka radymviet\xc4\x97s turi Jajoi laikotarpio, kada buvo prad\xc4\x97ti auginti ry\xc5\xbeiai, kap\xc5\xb3. Vystantis civilizacijai atsirado nuolatin\xc4\x97s gyvenviet\xc4\x97s ir buvo \xc4\xafkurtas Inoku\xc4\x8di kaimas, laikui b\xc4\x97gant tap\xc4\x99s \xc5\xa1iuolaikiniu Gifu._NEWLINE_\xe2\x80\x9eValdyk Gifu ir valdysi Japonij\xc4\x85\xe2\x80\x9c buvo populiarus Sengoku laikotarpio posakis, nes miestas yra centrin\xc4\x97je \xc5\xa1alies dalyje. 200 met\xc5\xb3 Mino \xc5\xbeem\xc4\x99, kuriai priklauso Gifu, vald\xc4\x97 Toki klanas, kuris buvo galingas regioniniu mastu. Sengoku laikotarpiu Toki vasalas Sait\xc5\x8d D\xc5\x8dsan sukilo ir u\xc5\xbe\xc4\x97m\xc4\x97 Mino \xc5\xbeem\xc4\x99 1542\xc2\xa0m. ir pastat\xc4\x97 Inabajamos pil\xc4\xaf ant Ibajos kalno, i\xc5\xa1 kurios prad\xc4\x97jo pastangas suvienyti Japonij\xc4\x85._NEWLINE_Dosan dukt\xc4\x97 N\xc5\x8dhime i\xc5\xa1tek\xc4\x97jo u\xc5\xbe Odos Nobunagos, stipr\xc4\x97jan\xc4\x8dio klano i\xc5\xa1 Ovario \xc5\xbeem\xc4\x97s \xc4\xafp\xc4\x97dinio. Sait\xc5\x8d D\xc5\x8dsan tik\xc4\x97josi, kad dvi \xc5\xa1eimos taps s\xc4\x85junginink\xc4\x97mis kovoje su konkurentais, bet Nobunaga XVI a. viduryje prijung\xc4\x97 Saito klan\xc4\x85. Oda Nobunaga pasitar\xc4\x97 su budist\xc5\xb3 vienuoliu ir kaimo apylinkes Mino \xc5\xbeem\xc4\x97je pervadino Gifu 1567\xc2\xa0m. Pirmasis pavadinimo skiemuo (\xe5\xb2\x90 gi) yra i\xc5\xa1 Gi\xc5\xa1an (\xe5\xb2\x90\xe5\xb1\xb1), legendinio kalno nuo kurio D\xc5\xbeou dinastija suvienijo kinij\xc4\x85. Antras skiemuo (\xe9\x98\x9c fu) rei\xc5\xa1kia \xe2\x80\x9ekalno pagrindas\xe2\x80\x9c ir kilo nuo \xc4\x8ciufu (\xe6\x9b\xb2\xe9\x98\x9c) , Konfucijaus gimtin\xc4\x97s. Nors ne vietinis, Oda Nobunaga persik\xc4\x97l\xc4\x97 \xc4\xaf Dosan pil\xc4\xaf, pervadint\xc4\x85 |Gifu pilimi ant Ibajos kalno, kuris pervadintas Kinkos kalnu._NEWLINE_Gifu ekonomika smarkiai i\xc5\xa1augo, nes buvo Nobunagos imperijos centras. Be to jis \xc4\xafk\xc5\xabr\xc4\x97 laisv\xc4\x85 turg\xc5\xb3 Rakuichi Rakuza (\xe6\xa5\xbd\xe5\xb8\x82\xe6\xa5\xbd\xe5\xba\xa7) savo pilie\xc4\x8diams, kad kovot\xc5\xb3 su apylink\xc4\x97s \xc5\xa1ventykl\xc5\xb3 prekybos monopoliu. Portugalas j\xc4\x97zuitas Louis Frois, aplank\xc4\x99s Gifu, pavadino miest\xc4\x85 \xe2\x80\x9ejudriu Babilonu\xe2\x80\x9c._NEWLINE_Edo laikotarpiu Gifu toliau augo nutiesus Nakasend\xc5\x8d, vien\xc4\x85 i\xc5\xa1 penki\xc5\xb3 pagrindini\xc5\xb3 Tokugav\xc5\xb3 keli\xc5\xb3. Pats kelias n\xc4\x97jo per Gifu, bet pa\xc5\xa1to stotys Kan\xc5\x8d-d\xc5\xbeuku ir G\xc5\x8ddo-d\xc5\xbeuku buvo greta ir v\xc4\x97liau buvo prijungtos prie Gifu miesto._NEWLINE_Meid\xc5\xbei laikotarpiu Gifu oficialiai tapo miestu 1889\xc2\xa0m. liepos 1 d. Tada jame gyveno 25 750 \xc5\xbemoni\xc5\xb3, o plotas buvo 10\xc2\xa0km\xc2\xb2. Po dviej\xc5\xb3 met\xc5\xb3 \xc4\xafvyko 1891\xc2\xa0m. spalio 28 d. \xc4\xafvyko Mino\xe2\x80\x93Ovari \xc5\xbeem\xc4\x97s dreb\xc4\x97jimas. Po jo sudeg\xc4\x97 37% miesto, \xc5\xbeuvo 245 \xc5\xbemon\xc4\x97s, su\xc5\xbeeista 1260 su\xc5\xbeeista. Visai sugriuvo 3993 pastatai. Gifu pirmasis Japonijos miestas, pastat\xc4\x99s \xc5\xbdem\xc4\x97s dreb\xc4\x97jimo atminimo sal\xc4\x99. Kiekvieno m\xc4\x97nesio 28 dien\xc4\x85 \xc4\x8dia vyksta auk\xc5\xb3 atminimo ceremonija. Nuo \xc5\xbeem\xc4\x97s dreb\xc4\x97jimo Gifu atsigavo tik Meid\xc5\xbei laikotarpio pabaigoje._NEWLINE_1940\xc2\xa0m. prie Gifu buvo prijungtas buv\xc4\x99s Kan\xc5\x8d-d\xc5\xbeuku. Tai padidino miesto plot\xc4\x85 ir sustiprino pramon\xc4\x99. Kadangi kaimyninis miestas Kakamigahara buvo Japonijos aeronautikos centras, Gifu Antro pasaulinio karo metu buvo svarbus pramon\xc4\x97s centras. JAV oro paj\xc4\x97gos da\xc5\xbenai j\xc4\xaf bombardavo. Did\xc5\xbeiausias antpuolis buvo 1945\xc2\xa0m. liepos 9 d. Gifu reidas, kurio metu \xc5\xbeuvo 863 \xc5\xbemon\xc4\x97s. \xc5\xa0is \xc4\xafvykis atmenamas kiekvienoje miesto \xc5\xa1ventykloje skambinant taikos varpu liepos 9 d._NEWLINE_1976\xc2\xa0m. rugs\xc4\x97jo 12 d. Gifu nusiaub\xc4\x97 taif\xc5\xabnas Fran, nu\xc5\xbeud\xc4\x99s 5 \xc5\xbemones, paveik\xc4\x99s 40 t\xc5\xabkst. \xc5\xa1eim\xc5\xb3. Gifu atsigavo, pramon\xc4\x97 vyst\xc4\x97si ir 1996\xc2\xa0m. centin\xc4\x97 vald\xc5\xbeia suteik\xc4\x97 Gifu \xc5\xa1erdies miesto titul\xc4\x85. Tokiu b\xc5\xabdu Gifu gavo daugiau teisi\xc5\xb3. Kadangi mieste mados industrija patyr\xc4\x97 nuosmuk\xc4\xaf, jis band\xc4\x97 persiorientuoti \xc4\xaf gamyb\xc4\x85. Statyb\xc5\xb3 bumas, priva\xc4\x8di\xc5\xb3 ir vie\xc5\xa1\xc5\xb3 interes\xc5\xb3 derinimas jose pad\xc4\x97jo atsigauti miesto ekonomikai.\n_START_SECTION_\nMiesto simboliai\n_START_PARAGRAPH_\nOficiali miesto g\xc4\x97l\xc4\x97\xc2\xa0\xe2\x80\x93 raudon\xc5\xbeiedis \xc5\xa1alavijas, medis\xc2\xa0\xe2\x80\x93 Castanopsis cuspidata.'